20/08/2013 | Administración LocalMunicipal
Oroso
Aprobación definitiva Modificación puntual nº 1 PXOM Oroso

Asunto: aprobación definitiva da modificación puntual núm.1 do PXOM No Diario Oficial de Galicia núm.135 do 17/07/2013 publícase a Orde do 3 de xullo de 2013 de aprobación definitiva da modificación puntual número 1 do Plan xeral de ordenación municipal de Oroso Publicase a normativa modificada e ordenanzas (artigo 92 da Lei 9/2002, do 30 de decembro, de ordenación urbanística e de protección do medio rural de Galicia e artigo 70 da Lei 7/1985, do 2 de abril, reguladora das bases do réxime local) Mediante esta modificación, altéranse os seguintes documentos: Por mor de incorpora-lo núcleo orixinal da Foca ao solo urbano de Sigüeiro e de pretender unha ordenación respectuosa coa súa trama e características tipolóxicas, resulta conveniente modifica-lo texto da ordenanza SU-3 “EDIFICACIÓN AGRUPADA”, incorporando unha variante tipolóxica cuxos parámetros se axusten a unha realidade que se pretende conservar. Modifícase o artigo 6.2.3. da Normativa pasando a te-la seguinte redacción: 1.- CONDICIÓNS DE TIPOLOXÍA E USO: Definición.- Comprende a edificación agrupada entre medianeiras, formando rueiros ou conxuntos lineais con fronte a viario, onde a característica singular é a existencia de espazos libres privados e edificacións de carácter complementario ó uso residencial. A súa concreción física é diversa, dependendo de elementos da trama urbana, a herdanza do pasado, etc., polo que é preciso distinguir dúas variantes tipolóxicas: - Tipoloxía a) Bloque lineal entre medianeira. Ordenanza SU-3a: Composto de edificacións de vivendas unifamiliares ou plurifamiliares con división horizontal da propiedade, acaroadas entre medianeiras e cunha fachada principal aliñada fronte a viario público. - Tipoloxía b) Vivenda unifamiliar acaroada. Ordenanza SU-3b: Comprende a vivenda unifamiliar acaroada entre seus lindeiros formando agrupacións ou fileiras. - Tipoloxía c) Rueiro tradicional. Ordenanza SU-3c Formado por vivendas unifamiliares de orixe tradicional ou antiga, agrupadas entre lindeiras e cuxas características morfolóxicas, históricas e culturais fan precisa a súa conservación como parte integrante da trama urbana. Usos.- O uso global é residencial. Permítense os usos definidos como compatibles na táboa do Anexo I.2.- CONDICIÓNS DA PARCELA: Parcela mínima: Tipoloxía a) 200 m² Tipoloxía b) 200 m² Tipoloxía c) No se esixe Fronte mínima: Tipoloxía a) 6 metros. Poderase admitir unha fronte de ata 4 metros nos casos nos que a parcela se encontre entre edificacións e sexa imposible cumprir dita fronte. Tipoloxía b) 6 metros Tipoloxía c) No se esixe Condición de forma: A parcela edificable terá unha forma tal que permita inscribir nela un círculo de: Tipoloxía a) 4 metros de diámetro Tipoloxía b) 6 metros de diámetro Tipoloxía c) No se esixe 3.- CONDICIÓNS DE OCUPACIÓN DA PARCELA: Ocupación máxima: Tipoloxía a) Virá determinada polas limitacións de fondo máximo e recuamentos, si os houbese. Tipoloxía b) Virá determinada polas limitacións de fondo máximo e recuamentos, si os houbese. Tipoloxía c) A ocupación será a existente. En parcelas vacantes que se pretendan edificar estará limitada polo fondo máximo e recuamentos, se os houbese, pero en ningún caso podería adianta-lo 50% da superficie da parcela. Recuamentos e separacións: Tipoloxía a) Non se esixe o establecemento de recuamentos nin separacións a lindeiros, salvo indicación contraria en planos, motivada por constituí-lo extremo dun bloque lineal, lindar co Solo Rústico, espazos libres ou con parcelas que teñan unha cualificación de edificación exenta. Neste caso a parede lateral recuada deberá recibir un tratamento de fachada. Tipoloxía b) Establécese un recuamento obrigatorio respecto á aliñación de 3 metros. Establécese un recuamento obrigatorio de 3 metros respecto ós lindes laterais, nos casos de vivendas situadas nos extremos dos conxuntos ou fileiras. En calquera caso, establecerase este recuamento nas parcelas que linden co Solo Rústico, espazo público e outras parcelas con ordenanza de tipoloxía de edificación exenta. Os Planos de Ordenación poderán establecer maiores recuamentos que os definidos nos parágrafos anteriores si as circunstancias así o esixisen. Tipoloxía c) Non se esixe o establecemento de recuamentos nin separacións a lindeiros, agás indicación contraria en planos, motivada polo recoñecemento dos existentes, ou ben, pola obriga de establecelos, se fora o caso, en parcelas vacantes. Fondo máximo: Tipoloxía a) Limítase a 12 metros en tódalas plantas, salvo indicación contraria en Planos de Ordenación. Tipoloxía b) Limítase a 12 metros en tódalas plantas. Tipoloxía c) O fondo das edificacións será o existente. En parcelas vacantes que se pretendan edificar, limítase a 12 metros en tódalas plantas.4.- CONDICIÓNS DE VOLUME E FORMA DA EDIFICACIÓN: Altura máxima: Tipoloxía a) É a indicada nos Planos de Ordenación mediante o número de plantas. Tipoloxía b) Baixo máis unha planta (B+1), 7 metros. Tipoloxía c) É a indicada nos Planos de Ordenación mediante o número de plantas. Edificabilidade: Para tódalas variantes, virá dada como resultado de aplicar, á totalidade de parcela neta ou edificable o número de plantas permitidas, coas particularidades que sobre ocupación, condicións de cuberta e demais limitacións e condicións establécense nesta ordenanza. Sotos e semisotos: Permítese a construción de planta soto e semisoto, coas limitacións establecidas no Titulo III sobre medición de alturas. Construcións permitidas por encima da altura máxima. Forma da cuberta: Por encima da altura máxima solo se permite a construción da cuberta e os seus elementos asociados, tal e como se describe no artigo 3.2.4. Na variante tipolóxica SU-3a aplicaranse os criterios de deseño de cuberta en Solo Urbano. Non se autoriza o aproveitamento residencial baixo cuberta. Nas variantes 3b e 3c aplicaranse os criterios de cubertas integradas no medio rural. Autorízase o uso e aproveitamento residencial no espazo baixo cuberta. Voos: Permítense unicamente para a ordenanza SU-3a. Chafráns: Deberán realizarse chafráns cando así o indiquen os Planos de Ordenación, seguindo a construción xeométrica definida no artigo 3.2.8. Patios: Non se consideran obrigatorios; se ben, de facerse terán as dimensións requiridas nas Normas de Habitabilidade de vivendas de Galicia. Soportais e entrantes: De seren obrigatorios, sinalaranse nos correspondentes Planos de Ordenación. Anexo: Permítese un único anexo ou edificación complementaria de tipo illado cunha superficie máxima de 15 m² e coas características fixadas no artigo 3.2.14 para anexos de tipo urbano.5.- CONDICIÓNS ESPECIAIS PARA A TIPOLOXÍA C): O espírito da ordenanza SU-3c é o de conservación, recuperación e mellora dos rueiros tradicionais de carácter urbano. O forte deterioro que ten sufrido estas zonas nos derradeiros tempos, obriga como primeira medida á conxelación de todo aumento nas condicións de volume, altura e ocupación das parcelas edificadas; non así nas parcelas vacantes, sobre as cales se aplican unhas condiciones mínimas de aproveitamento. É preciso que toda actuación que se pretenda levar a cabo en edificacións afectadas pola ordenanza SU-3c se desenvolva mediante un proxecto técnico, onde se analice dende o punto de vista tipolóxico, construtivo, histórico, etc. a edificación existente, realizando unha valoración sobre os procesos de transformación e deterioro xurdidos no tempo. En dito estudo haberá que recoñecer e diferencia-las partes integrantes do edificio que se consideran orixinais dos engadidos ou modificacións posteriores, indicando en que grao se desfiguraron ou perdido partes ou a totalidade da estrutura xeral do edificio (volume, cerramentos, escaleiras, estrutura, etc.). En consonancia con esta análise deberá presentarse a proposta xustificada de intervención, que irá encamiñada a consegui-los seguintes obxectivos: - Recuperación da escala e volumetría, en consonancia co entorno máis inmediato. - Conservación e recuperación de materiais e técnicas construtivas tradicionais ao propio edificio. - Demolición, se fora o caso, de edificios fora de ordenación que se presenten agresivos ao entorno co fin de volver a edificar de acordo á nova ordenación. - Recuperación dos espazos libres privados destinados a hortas e xardíns, e que paulatinamente foron ocupados por galpóns, casetas ou anexos á edificación principal. - Evita-la perda, xa sexa por abandono, deterioro ou demolición de edificacións ou elementos de carácter tradicional. Neste sentido, prohíbese a demolición de elementos tradicionais, coa excepción de que a través de informe técnico municipal se xustifique por motivos de seguridade. ANEXOS Á NORMATIVA URBANÍSTICA 1. ANEXO II. FICHAS DE ÁREAS DE REPARTO.2. ANEXO III. NORMATIVA SECTORIAL APLICABLE: A) SERVIDUMES AERONÁUTICAS. O Concello de Oroso atópase afectado polas servidumes aeronáuticas xeradas polo aeroporto de Lavacolla, no veciño Concello de Santiago de Compostela, así como polas servidumes xeradas por unha radiobaliza situada no núcleo urbano de Sigüeiro, no propio Concello de Oroso. A lexislación sectorial en materia aeronáutica e sobre ruído é a seguinte: Ley 48/60, de 21 de julio (B. O. E. nº 176, de 23 de julio) sobre Navegación Aérea, modificada por Ley 55/99 sobre Medidas Fiscales, Administrativas y de Orden Social, de 29 de diciembre (B. O. E. nº 312, de 30 de diciembre). Ley 21/2003, de 7 de julio, de Seguridad Aérea (B. O. E. nº 162, de 8 de julio). Disposiciones Adicional Tercera y Transitoria Tercera de la Ley 37/2003 de Ruido, de 17 de noviembre (B. O. E. nº 276, de 18 de noviembre). Artículo 166 de la Ley 13/1996, de 30 de diciembre, de Medidas Fiscales, Administrativas y de Orden Social (B. O. E. nº 315, de 31 de diciembre). Decreto 584/72, de 24 de febrero (B. O. E. nº 69, de 21 de marzo) de Servidumbres Aeronáuticas, modificado por Decreto 2490/74, de 9 de agosto (B. O. E. nº 218, de 11 de septiembre) y por Real Decreto 1541/20003, de 5 de diciembre (B. O. E. nº 303, de 19 de diciembre). Real Decreto 2591/1998, de 4 de diciembre, de Ordenación de los Aeropuertos de Interés General y su Zona de Servicio. (B. O. E. nº 292, de 7 de diciembre). Real Decreto 799/1991, de 10 de mayo, por el que se modifican las servidumbres aeronáuticas establecidas en el Aeropuerto de Santiago de Compostela (B. O. E. nº 122, de 22 de mayo). Orden FOM/926/2005, de 21 de marzo (B. O. E. nº 88, de 13 de abril), por la que se regula la revisión de las huellas de ruido de los aeropuertos de interés general. Orden del Ministerio de la Presidencia de 5 de septiembre de 2001 por la que es aprobado el Plan Director del Aeropuerto de Santiago (B. O. E. nº 220, de 13 de septiembre). En materia de servidumes, terase en conta: Ley 48/60, de 21 de julio (B. O. E. nº 176, de 23 de julio) sobre Navegación Aérea. Decreto 584/72, de 24 de febrero (B. O. E. nº 69, de 21 de marzo) de Servidumbre Aeronáuticas, modificado por Decreto 2490/74, de 9 de agosto (B. O. E. nº 218, de 11 de septiembre) y por Real Decreto 1541/2003, de 5 de diciembre (B. O. E. nº 303, de 19 de diciembre). Real Decreto 799/1991, de 10 de mayo, por el que se modifican las servidumbres Aeronáuticas establecidas en el Aeropuerto de Santiago de Compostela (B. O. E. nº 122, de 22 de mayo). Propuesta de Servidumbres Aeronáuticas contenidas en el Plan Director del Aeropuerto de Santiago, aprobada por Orden del Ministerio de la Presidencia de 5 de septiembre de 2001 (B. O. E. nº 220, de 13 de septiembre), definidas en base al Decreto de Servidumbres Aeronáuticas y los criterios de la Organización de Aviación Civil Internacional (O. A. C. I.). A área urbana de Sigüeiro atópase afectada pola Superficie de Aproximación, a Superficie de Ascenso ao Despegue, a Superficie de Limitación de Alturas da radiobaliza exterior do ILS da pista 17 e a Zona de seguridade da radiobaliza exterior do ILS da pista 17. Nos planos I-2 “Redes de servizos e dotacións existentes. Servidumes aeronáuticas”, a escala 1/10.000, O-2 “estrutura xeral e orgánica do territorio” a escala 1/5.000 e O-U-1a “Sigüeiro zonificación” a escala 1/2.000, represéntanse as liñas de nivel das superficies limitadoras das Servidumes Aeronáuticas do Aeroporto de Santiago de Compostela que afectan a dito ámbito, as cales determinan as alturas (respecto ao nivel do mar) que non debe sobrepasar ningunha construción (incluídos tódolos seus elementos como antenas, pararraios, chemineas, equipos de aire acondicionado, caixas de ascensores, carteis, remates decorativos, etc.), así como o gálibo dos vehículos. Os terreos incluídos na zona de seguridade da radiobaliza exterior do ILS da pista 17, segundo se identifican no mencionados planos, quedan suxeitos á prohibición de calquera construción ou modificación temporal ou permanente da constitución do terreo, da súa superficie ou dos elementos que sobre ela se atopen, sen previo consentimento da Agencia Estatal de Seguridad Aérea (AESA), consonte o artigo 15, apartado b), do Decreto 584/1972 de Servidumbres Aeronáuticas modificado por Decreto 2490/1974. Calquera emisor radioeléctrico ou outro tipo de dispositivo que puidera dar orixe a radiacións electromagnéticas perturbadoras do normal funcionamento das instalacións radioeléctricas aeronáuticas, aínda que non vulnere as superficies limitadoras de obstáculos, requirirá da correspondente autorización conforme o previsto no Artigo 16 do Decreto 584/72 de Servidumes Aeronáuticas. Dado que as Servidumes Aeronáuticas constitúen limitacións legais ao dereito de propiedade en razón da función social desta, a resolución que a tales efectos se evacuase non xerará ningún tipo de dereito a indemnización. Independentemente das consideracións anteriores, recórdase que, ao atoparse o ámbito incluído nas Zonas de Servidumes Aeronáuticas Legais, a execución de calquera construción ou estrutura (postes, antenas, aeroxeradores –incluídas as palas- etc.), e a instalación dos medios necesarios para a súa construción (incluídos os guindastres de construción e similares), requirirá resolución favorable, consonte os artigos 29 e 30 do Decreto sobre Servidumes Aeronáuticas. No caso de contradicións co disposto na Normativa do Plan, prevalecerán as disposicións relativas ás servidumes aeronáuticas. O carácter aberto do Catálogo de Patrimonio do P. X. O. M. de Oroso fai posible a incorporación de novos elementos. Coa presente modificación do planeamento e, tendo en conta que se ordena unha nova porción do territorio, xorde a oportunidade de incorporar novos elementos atopados no ámbito da Barciela. Así, en relación a bens arquitectónicos, etnográficos ou naturais, consideráronse merecedores de protección dous elementos: O espazo público que comprende a Praza da Foca e un muíño localizado no Río Tambre. Mantendo o mesmo criterio que o P. X. O. M., elaboráronse as correspondentes fichas destes dous elementos para a súa incorporación ao Catálogo. Expóñense de seguido. En materia de arqueoloxía, infórmase que trala realización dunha prospección realizada polo arqueólogo D. Angelo Jose Rido Daghou, despréndese a ausencia de xacigos ou restos susceptibles de consideración. A Memoria Técnica de dita prospección xúntase como anexo ao Informa de Sostibilidade Ambiental (ISA) do proceso de avaliación ambiental estratéxica da presente modificación. Oroso, 9 de agosto de 2013. O alcalde en funcións Nuria Montserrat Yacine Salgueiros